योगी सरकार ने एक ऐसे स्कूल पर कार्रवाई की है जिसे गुप्त रूप से एक सरकारी स्कूल से इस्लामिक संस्थान में परिवर्तित कर दिया गया है। ये स्कूल देवरिया में सलेमपुर ब्लॉक के नवलपुर गांव में स्थित है। स्कूल का नाम प्राथमिक विद्यालय नवलपुर लिखने की बजाय इस्लामिया प्राथमिक विद्यालय नवलपुर रखा गया है। इस स्कूल में शुक्रवार को छुट्टी होती है, जबकि रविवार को ये स्कूल खुला रहता है यहां तक कि स्कूल के सारे दस्तावेज भी उर्दू में लिखे जाते हैं। जागरण की रिपोर्ट के अनुसार ये सब स्कूल के प्रधानाचार्य खुर्शीद अहमद के तहत वर्षों से चल रहा है।